open-index/open-wikipedia-markdown huggingface dataset:
Žiobiškio šv. arkangelo Mykolo bažnyčia

**Žiobiškio šv. arkangelo Mykolo bažnyčia** – bažnyčia, stovinti Žiobiškio kaime, 11,5 km į pietvakarius nuo Juodupės, dešiniajame Vengerinės (dešinysis Nemunėlio intakas) krante. Kultūros paveldo objektas Nr. 16054.

## Istorija

Vengerinės dvaro savininkai Angelė ir Juozapas Daumantas Sesickiai 1803 m. Žiobiškyje pastatė medinę bažnyčią; įsteigta parapija. Bažnyčią ir parapiją fundatoriai aprūpino žeme, pinigais. 1900 m. suprojektuota mūrinė bažnyčia (sąmatinė vertė 29 306 rubliai).

Klebono Vincento Zapkaus rūpesčiu 1902–1911 m. pastatyta dabartinė bažnyčia (darbus prižiūrėjo inž. K. Kiunzelis), įrengta klebono Jurgio Gogelio pastangomis. 1913 m. pastatyti šoniniai altoriai. Per Pirmąjį pasaulinį karą į Rusiją išvežti 4 varpai. 1922 m. birželio 15 d. bažnyčią konsekravo vyskupas Pranciškus Karevičius. Klebonas Povilas Paškevičius pastatė parapijos salę, naują kleboniją, 1931 m. įrengė didįjį altorių. 1940 m. perlietas perskilęs varpas.

## Architektūra

Bažnyčia neogotikinė, lotyniško kryžiaus plano (46×26 m), su penkiasiene apside, aukštu bokštu, 4 bokšteliais. Vidus 3 navų. Jas dengia kryžminiai skliautai.


Ziobiskio2.jpg|Šoninis fasadas
Ziobiskio3.jpg|Bažnyčios bokštas


## Šaltiniai

## Nuorodos
* Vyskupijos informacija
* Žiobiškio parapija 
* http://rokiskis.w3.lt/kiti/ziobiskis.html 
* Žiobiškio šv. arkangelo Mykolo bažnyčia
Žygaičių šv. apaštalų Petro ir Pauliaus bažnyčia

**Žygaičių šv. apaštalų Petro ir Pauliaus bažnyčia** – bažnyčia, stovinti Žygaičių miestelyje, prie kelio , dešiniajame Ežeruonos krante. Istoristinė, turi neoromaninės architektūros bruožų.

## Istorija

Manoma, kad Žygaičiuose 1608 m. pastatyta koplyčia, 1785 m. – bažnyčia. Ji XIX a. viduryje sudegė. Klebono Vincento Norvaišo rūpesčiu 1861 m. pastatyta dabartinė mūrinė bažnyčia. 1862 m. įkurta parapija. XIX a. viduryje veikė parapinė mokykla. Klebono Motiejaus Petronio rūpesčiu 1908 m. apmūrytas šventorius, nišose įrengtos gipsinės Kryžiaus kelio stotys.

1868–1869 m. klebonas Vincentas Norvaišas redagavo ir rengė spaudai Žemaičių vyskupo Motiejaus Valančiaus rankraščius, 1871 m. ištremtas į Tomsko guberniją.

## Architektūra

Bažnyčia istoristinė, turi neoromaninės architektūros bruožų, halinė, stačiakampio plano, su bokšteliu. Viduje įrengtas 3 mūrinių altorių ansamblis. Dabartiniame interjere esanti XIX a. antrojoje pusėje sukurta puošyba derinta su išsaugotais nuo gaisro senaisiais XVIII a. pabaigos ir XIX a. pradžios dirbiniais. Šventoriaus tvora ažūrinio mūro.

Bažnyčia neabejotinai projektuota profesionalaus architekto. Motiejus Valančius Žygaičių, Vainuto ir Truikinų (Aleksandrijos) bažnyčias priskiria „žemaičių architektui“ Kalėdai, apie kurį, deja, žinomi tik pavieniai faktai.

Bažnyčios bokšte įkelti du žalvariniai varpai. Vienas, galbūt priklausęs senajai bažnyčiai, nulietas 1772 m. Antrąjį varpą naujajai mūrinei šventovei 1875 m. parūpino Antano Zvalinskio dirbtuvė Varšuvoje. Šventoriuje stovi 1934 m. statytas paminklas šventiesiems 1934-iesiems metams atminti, liudijantis, kad tais metais Lietuva pasiaukojo Švč. Jėzaus Širdžiai. 

## Galerija

Žygaičių bažnyčia.JPG|Šoninis fasadas
Žygaičiai, bažnyčia.JPG|Tvoros ir langų angų dermė
Žygaičiai, šventorius.JPG|Šventorius su kryžiumi ir pastatu kampe
Žygaičiai, skulptūra.JPG|Skulptūra ant koplytėlės (1934 m.)
Žygaičiai, bažnyčia Kryžius.JPG|Šoninio bokštelio kryžius


## Šaltiniai

* 

## Nuorodos

* Žygaičių parapija (*telsiuvyskupija.lt*)
* Žygaičių parapija (*taurageskatalikai.lt*)
* Žygaičių bažnyčios panoraminės nuotraukos (*panoramas.lt*)
Žemosios Panemunės šv. Vincento Pauliečio bažnyčia

**Žemosios Panemunės šv. Vincento Pauliečio bažnyčia** – bažnyčia, stovinti Žemosios Panemunės miestelyje, kairiajame Nemuno krante, 7 km į vakarus nuo Vilkijos, 5 km į pietryčius nuo Seredžiaus. Įrašyta į Kultūros vertybių registrą (Nr. 21732).

## Istorija

1732 m. medinę koplyčią Panemunėje, žemai prie Nemuno, pastatė kunigaikštienė Sapiegienė. Koplyčia vėliau buvo paversta į bažnyčią. Ji pavasariais kentėdavo nuo potvynių. 1829 m. vandeniui gerokai pakilus šventovė buvo sugriauta. Tais pačiais metais pastatyta laikina maldykla Paluobiuose, o 1856 m. – Patašiuose. Žemosios Panemunės dvaro dovanotoje žemėje 1877 m. pastatyta dabartinė mūrinė bažnyčia.

Iki 1905 m. bažnyčioje vikaru buvo Antanas Tulaba, marijavitų tikėjimo Lietuvoje skleidėjas. Nuo 1967 m. klebonavęs Juozas Juškaitis (1922–1986) 1986 m. bažnyčią nudažė.

## Architektūra

Bažnyčia neoromaninio stiliaus, stačiakampio plano, vienabokštė, su siaura apside ir žemomis zakristijomis. Vidus 3 navų, atskirtų stulpais. 

Šventoriaus tvora medinė, su mūriniais stulpais. Bažnyčios priekyje, kampe, stovi saugoma Žemosios Panemunės šventoriaus koplyčia. Už bažnyčios įsikūrusios veikiančios Žemosios Panemunės kapinės. Pietvakarinėje šventoriaus dalyje, prie kapinių ribos, palaidoti kunigai Simonas ir Juozas Skinkiai ir Juozas Juškaitis, stovi XX a. vidurio medinis kryžius.

## Galerija

Ž. Panemunė, bažnyčios prieangis.JPG|Bažnyčios prieangis
Ž. Panemunė, kryžius.JPG|Šventoriaus kryžius
Ž. Panemunė, Simonas ir Juozas Skinkiai.JPG|Kunigų Skinkių kapas


## Šaltiniai

## Nuorodos

* Žemosios Panemunės šv. Vincento Pauliečio parapija *vilkaviskiovyskupija.lt*
Žiežmarių šv. apaštalo Jokūbo bažnyčia

**Žiežmarių šv. apaštalo Jokūbo bažnyčia** – bažnyčia, stovinti Žiežmariuose, dešiniajame Strėvos upės krante. Suprojektuota kaip dvibokštė, tačiau 1929 m. pastatytas vienas bažnyčios bokštas – antrojo pastatyti nebespėta.

Parapijoje veikia Strėvininkų šv. Vincento Pauliečio koplyčia.

## Istorija

Pastatytai Žiežmarių bažnyčiai 1502 m. dovanotos 3 šeimos miestelyje, žemės, smuklė, leista kirsti mišką klebonijos statybai. 1511 ar 1512 m. fundacija padidinta; buvo išlaikomas lietuviškai mokantis kunigas ir mokytojas. Per reformaciją bažnyčia atiteko protestantams. Jos žemes Radvilos 1609 ir 1616 m. prijungė prie savo dvaro. 1621 m. iš Žiežmarių dvaro klebonui skirta dešimtinė pakeista dviem papildomai duotais kaimais, grąžintos anksčiau atimtos žemės ir smuklės.

1621 m. minima sudegusi bažnyčia. Netrukus ji atstatyta kitoje vietoje. 1655 m. bažnyčia sudegė. Parapijos metrikų knygos išlikusios nuo 1665 m. 1672 m. pastatyta nauja medinė bažnyčia. 1702 ir apie 1760 m. įsteigtos religinės brolijos. Mikalojus ir Ona Ivaškevičiai 1531 m. įsteigė altariją ir skyrė jai išlaikymą. Kazimieras Pociejus 1719 m. įsteigė antrą altariją. 1702 m. nuo Švedijos kariuomenės nukentėjusi bažnyčia 1707 m. suremontuota. 1740 m. nurodoma lotyniško kryžiaus plano su 2 bokštais ir kupolu bažnyčia. Netrukus ji sudegė. 1744 m. atstatyta. 1770 m. pastatyta nauja medinė klebonija, 1777 m. – varpinė, 1782 m. – prieglauda. 1777 m. atkurta parapinė mokykla.

Klebonas Eustachijus Jeleniauskas 1883–1901 m. ignoravo lietuvių kalbą bažnyčioje. Jo rūpesčiu ir parapijiečių lėšomis 1895–1896 m. bažnyčia perstatyta, įrengti 2 nauji altoriai. 1909 m. patvirtintas mūrinės bažnyčios projektas. 1912 m. įkurtas Lietuvių katalikų blaivybės draugijos skyrius (vadovavo kunigas Justinas Aukštuolis), leista įsteigti biblioteką-skaityklą.

1914 m. senosios bažnyčios vietoje pradėta statyti nauja bažnyčia. Iki 1915 m. sumūrytos sienos. 1922–1924 m. statyba ir lėšomis rūpinosi klebonas Juozas Balčiūnas, vėliau – prelatas Bernardas Sužiedėlis. Nepabaigus darbų, 1924 m. tikintieji persikėlė į naująją bažnyčią. Bažnyčia turėjo būti dvibokštė, tačiau lėšų pakako tik vienam bokštui, kuris buvo užbaigtas 1929 m. Lietuvių kalbą bažnyčioje grąžino kunigas Stasys Šlamas (XIX a. pabaiga). Jis platino ir lietuvišką spaudą.

2009 m. gautas valdžios leidimas antrojo bokšto užbaigimui.

## Architektūra

Bažnyčia neogotikinė (architektas Vaclovas Michnevičius), kryžminio plano, su bokštu ir bokšteliu. Šventoriaus tvora akmenų mūro.

## Galerija

Žiežmariai. Bažnyčia.JPG|Bažnyčia be trūkstamo bokšto
Žiežmariai, bažnyčia.JPG|Šoninis fasadas
Ziezmariai church4.jpg
Ziezmariai church2.jpg
Ziezmariai church3.jpg


## Šaltiniai

* 

## Nuorodos
* 
* Vyskupijos informacija
Žvingių Šv. Kryžiaus Išaukštinimo bažnyčia

**Žvingių Šv. Kryžiaus Išaukštinimo bažnyčia** – bažnyčia, stovinti Žvingių miestelyje, kairiajame Jūros krante. Liaudies architektūros formų. Parapiją aptarnauja Vainuto parapijos klebonas.

## Istorija

Žvingių bažnyčia minima 1588 m. Ji XVI a. pabaigoje kunigo neturėjo. 1606 m. bažnyčiai paskirtas Bikavėnų kaimas, įsteigta parapinė mokykla, atkurta 1802 m. Per miestelio gaisrą 1775 m. bažnyčia sudegė, 1778 m. atstatyta. Žvingių klebonas Pranas Butkevičius už draudžiamos lietuvių spaudos platinimą 1871 m. ištremtas į Tobolsko guberniją, į Lietuvą grįžo 1881 m.

1880 m. parapijos kapinėse pastatyta koplyčia. 1885 m. perstatyta bažnyčia buvo viena gražiausių Lietuvos medinių bažnyčių. Prieš Pirmąjį pasaulinį karą Žvingiuose klebonavo rašytojas, draudžiamos lietuviškos spaudos bendradarbis Kazimieras Pakalniškis (1866–1933). Per karą bažnyčia sudegė. Pamaldos nuo 1915 m. laikytos Bikavėnų kaimo koplyčioje.

Naujos bažnyčios statybai vyriausybė 1935 m. skyrė medienos už 10 000 litų. Klebono Antano Braknio rūpesčiu 1935–1937 m. pastatyta dabartinė medinė bažnyčia, jos įrengimas užtruko iki 1939 m. Per Antrąjį pasaulinį karą bažnyčia apgriauta. 1923–1940 m. A. Braknys (1883–1972) buvo Žvingių parapijos klebonas.

## Architektūra

Bažnyčia liaudies architektūros formų, kryžminio plano, su bokštu ir bokšteliu. Šventoriaus tvora akmenų mūro.

## Šaltiniai

* 

## Nuorodos

* Žvingių Šv. Kryžiaus Išaukštinimo parapija (dekanato inf.)
* Žvingių bažnyčios panoraminės nuotraukos (*panoramas.lt*)
Superligaen

**Superligaen** – aukščiausioji Danijos futbolo profesionalų lyga, kurią organizuoja Danijos futbolo sąjunga. Dėl rėmimo sutarčių žinoma kaip **3F Superliga**.

## Istorija
1991 m. įkurta profesionalų futbolo lyga. Iki tol stpiriausiuoju divizionu buvęs Pirmasis divizionas tapo antros pakopos pirmenybėmis, o Superlyga tapo stipriausiu divizionu.


SAS Ligaen.png | Emblema 2001–2010 m.
Superliga 2010.svg | Emblema 2010–2014 m.
Alka Superliga (2015).svg | Emblema 2015–2018 m.
Superliga 2010.svg | Emblema 2018–2019 m.
3F Superliga Logo.jpg | Emblema nuo 2019 m.


Priklausomai nuo rėmėjų, lyga vadinosi:
* 1995–1996 m. Coca-Cola Ligaen
* 1996–2001 m. Faxe Kondi Ligaen
* 2001–2010 m. SAS Ligaen
* 2015–2018 m. Alka Superliga
* nuo 2019 m. 3F Superliga

## Komandos

* Lygoje varžosi 12 komandos. Tarpusavyje sužaidžia po ketverias rungtynes. 
* Dvi žemiausias vietas užėmusios komandos iškrenta į pirmąjį divizioną. Jas pakeičia dvi pirmąsias vietas I divizione užėmusios komandos.

## Nuorodos
* 3F Superliga (Dbu.dk)
* Danijos futbolo archyvas (Danskfodbold.com)
* Rsssf.org
** Denmark - List of Champions
** Denmark - København A-Raeken and National Playoffs 1889-1927
** Danish League Tables 1927-1998
* Samtlige mestre fra Danmark (Foot.dk)
* Denmark Superliga (Soccerway.com)
Žukančių Nukryžiuotojo Jėzaus bažnyčia

**Žukančių Nukryžiuotojo Jėzaus bažnyčia** – bažnyčia, stovinti Žukančių kaime, 11 km į pietvakarius nuo Žagarės, kairiajame Švėtės krante.

## Istorija

Apie 1777 m. pastatyta kapų koplyčia. Žukančių kapinėse vyskupas 1861 m. leido vietoje senosios pastatyti naują mūrinę koplyčią. Bažnyčia pastatyta 1861–1864 m.

1938 m. ji vadinama bažnyčia; įrengta sakykla, atnaujintas altorius, padaryta nauja klausykla. 1998 m. bažnyčia atnaujinta.

## Architektūra

Bažnyčia neogotikinė, stačiakampio plano, su zakristijos priestatu, vienabokštė. Šventorius apmūrytas. Jame yra kapinės.

## Galerija

Žukančiai, bažnyčia 1.JPG
Žukančių bažnyčia 2.JPG


## Šaltiniai
* 

## Nuorodos
* Vyskupijos informacija
Žlibinų Švč. Mergelės Marijos, Krikščionių Pagalbos bažnyčia

**Žlibinų Švč. Mergelės Marijos Krikščionių Pagalbos bažnyčia** – bažnyčia, stovinti Žlibinų kaime, 10 km į pietryčius nuo Plungės, prie kelio į Žarėnus.

## Istorija

Žlibinuose, kurie XVIII a. vadinti Ryvėnais, Mykolas Šiukšta 1773 m. pastatė bažnyčią ir jai dovanojo 1 valaką žemės. Begriūvanti bažnyčia suremontuota 1845 m. 1863–1889 m. į Žlibinus caro valdžia neleido skirti kunigo.

1896 m. Kauno gubernatorius teigė, kad bažnyčia nereikalinga ir siūlė neleisti remontuoti. Kai nebereikėjo leidimo, 1897 m. pastatyta dabartinė bažnyčia (Piotro Serbinovičiaus projektas). 1929 m. įsteigta parapija.

1960 m. bažnyčia uždaryta ir paversta mokyklos sporto sale, vėliau žemės ūkio reikmenų sandėliu. 1989 m. grąžinta tikintiesiems, suremontuota ir 1991 m. pašventinta.

## Architektūra

Bažnyčia stačiakampio plano, vienabokštė. Šventoriaus tvora metalinė, su betoniniais stulpais.

## Šaltiniai
* 

## Nuorodos
* Vyskupijos informacija
Lietuvių mokytojų sąjunga

**Lietuvių mokytojų sąjunga** – Vilniuje 1905–1914 m. veikusi mokytojų organizacija.

Pirmasis lietuvių mokytojų suvažiavimas įvyko 1905 metais Vilniuje, Gabrieliaus Landsbergio-Žemkalnio bute Tilto gatvėje. Dalyvavo apie 40 žmonių. Pirmininkavo mokytojas Vincas Palukaitis, į valdybą išrinkti: pirmininku Gabrielius Landsbergis-Žemkalnis, sekretore Ona Pleirytė, iždininke Felicija Bortkevičienė, nariais – Pranas Klimaitis ir Juozas Gabrys-Paršaitis.

Siekė lietuvių kalbos dėstymo mokyklose, sudarinėjo mokymo programas ir planus. Stengėsi atkurti Vilniaus universitetą. Leido laikraščius „Lietuvis“ ir „Mokykla“.

## Išnašos
Ančiškiai

:: *Ančiškiais dar vadinamas ir [[Ančiškis]] Kėdainių rajone*.

**Ančiškiai** (tarmiškai ***Unčiškiai***) – kaimas Biržų rajono savivaldybėje, 5 km į vakarus nuo Vabalninko. Seniūnaitijos centras. Yra 1736 m. statyta Ančiškių šv. Jokūbo koplyčia kapinėse, biblioteka. Vakaruose prateka Upytė. Kaimo teritorijoje yra du mitologiniai akmenys (vienas jų su „velnio pėda“).

## Istorija

Kaime buvo senkapis, kuriame 1915–1936 m. rasta žmonių kaulų, archeologinių radinių – įmovinis ietigalis, būdingas VIII–XII a.

Dvarų inventoriuose Ančiškiai minimi nuo 1617 m. 1922 m. įsteigta pradžios mokykla, 1961 m. biblioteka. 1949–1992 m. „Žemės maitintojos“ kolūkio centrinė gyvenvietė. 1992–1996 m. veikė Ančiškių žemės ūkio bendrovė.

|}

## Gyventojai

### Žymūs žmonės

Kaime gimė fotomenininkas, pedagogas, tautodailininkas Daumantas Čibas (1907–1982).

## Šaltiniai
Ralf Schumacher

**Ralfas Šumacheris** (; g. 1975 m. birželio 30 d., Hiurte, netoli Kelno miesto, Vokietija) – vokiečių lenktynininkas, iki 2007 m. pilotavęs Formulės-1 bolidus, o šiuo metu lenktyniaujantis DTM čempionate.

## Karjera
Kaip ir jo vyresnysis brolis, Ralfas pradėjo nuo kartingo. Būdamas 3-jų metų amžiaus jis jau suko ratus savo tėvo Rolfo Šumacherio trasoje. Kai tik amžius leido, Ralfas pradėjo atstovauti Vokietijos F-3. 1994 metais jis baigė čempionatą 3-je vietoje, jį aplenkė tik Jorgas Mulleris bei Alex Wurz.

Kitą sezoną Ralfas baigė 2-je vietoje, o čempionu tapo N. Fontana. Tačiau jie vėl susitiko Japonijos F-3000, ir šį kartą čempionatą laimėjo vokietis.

## Formulės 1 karjera
### Jordan
1997 m. Ralfas tapo Jordan pilotu ir savo trečiose lenktynėse finišavo 3-je vietoje.

Geriausiu jo rezultatu buvo pasirodymas Belgijos GP metu 1998 m., kai jis finišavo paskui komandos draugą, lenktynių nugalėtoją Damoną Hillą.

### Williams
Atstovaudamas Williams 1999 m. Ralfas surinko 35 taškus ir sezoną baigė 6-je vietoje. Geriausi rezultatai: trečias Australijoje ir D. Britanijoje, bei antras Italijoje.

2000 m. jis vėl atstovavo *Williams* ir 8-se iš 17-os lenktynių finišavo taškuose. Rezultatas: 24 taškai ir 5 vieta bendroje čempionato įskaitoje.

Ne visai pavykęs Ralfo sezonas buvo 2001 m. Gera pradžia, silpna pabaiga. Sezono geriausiais momentais laikomos jo pergalės San Marine, Kanadoje ir Vokietijoje. Jų galėjo būti ir daugiau, tačiau **Williams FW23** buvo greitas, bet nepatikimas bolidas. Sezoną Ralfas baigė 4-je vietoje pilotų įskaitoje.

2002 m. sezonas buvo kiek panašus į prieš tai buvusius: puiki pradžia, bet šiek tiek prastesnė pabaiga. Rezultatas – 42 taškai ir 4 vieta asmeninėje įskaitoje.

2003 metų sezone Ralfas vėl atstovavo *Williams* ir čempionatą užbaigė 5-je vietoje, surinkęs 58 taškus.

2004 metai Ralfui buvo nesėkmingi, nes nežiūrint į neypatingai gerus rezultatus jis dar pateko į rimtą avariją JAV GP metu ir praleido trečdalį sezono.

### Toyota
2005 m. Ralfas perėjo į Toyota ekipą, su kurią yra pasirašęs ilgalaikę sutartį, tačiau debiutas ne visai pasisekė, komandos kolega J. Trulis deramai pasipriešino vokiečiui.

2007 m. spalio 1 d. Ralfas Šumacheris pranešė, jog baigia karjerą Toyota komandoje ir apie tolesnius planus praneš pasibaigus F1 2007 m. sezonui.

## Formulės 1 rezultatai

## DTM karjera
2008 m. vasario 19 d. vokietis oficialiai pranešė, jog pereina lenktyniauti į DTM seriją.

Buvęs „Toyota“ komandos pilotas Ralfas Šumacheris šiame čempionate vairuoja Trilux AMG C klasės Mercedes automobilį.

## Šeima
Žmona – Cora, sūnus – Davidas (g. 2001).

## Šaltiniai

## Nuorodos
* Ralf Schumacher tinklalapis
* Ralf Schumacher Vídeo
Palemonas (augalas)

**Palemonas** (*Polemonium*) – palemoninių (*Polemoniaceae*) šeimos augalų gentis.

Gentyje apie 25 rūšys:
**[[Polemonium acutiflorum]]*
**[[Polemonium boreale]]*
**[[Polemonium brandegeei]]*
*Mėlynasis palemonas (*Polemonium caeruleum*). Įrašytas į Lietuvos raudonąją knygą.
**[[Polemonium californicum]]*
**[[Polemonium carneum]]*
**[[Polemonium chartaceum]]*
**[[Polemonium confertum]]*
**[[Polemonium cuspidatum]]*
**[[Polemonium elegans]]*
**[[Polemonium eximium]]*
**[[Polemonium foliosissimum]]*
**[[Polemonium gayanum]]*
**[[Polemonium longii]]*
**[[Polemonium mexicanum]]*
**[[Polemonium micranthum]]*
**[[Polemonium nevadense]]*
**[[Polemonium occidentale]]*
**[[Polemonium pauciflorum]]*
**[[Polemonium pectinatum]]*
**[[Polemonium pulcherrimum]]*
*Šliaužiantysis palemonas (*Polemonium reptans*)
**[[Polemonium vanbruntiae]]*
**[[Polemonium viscosum]]*
Lietuvių mokslo draugija

**Lietuvių mokslo draugija** – 1907–1940 m. Vilniuje veikusi lietuvių kultūros, mokslo ir švietimo organizacija. Įkurta 1907 m. balandžio 4 d. Jono Basanavičiaus iniciatyva.

## Istorija
Lietuvių mokslo draugijos steigiamajame susirinkime draugijos pirmininku išrinktas Jonas Basanavičius, vicepirmininkais – Stasys Matulaitis ir Povilas Matulionis, sekretoriumi – Jonas Vileišis, iždininku – Antanas Vileišis, knygininku – Antanas Smetona; nariais – Juozas Tumas-Vaižgantas, Juozas Bagdonas ir Petras Vileišis. Draugijos pirmininko pareigas Jonas Basanavičius ėjo iki savo mirties 1927 m.

Lietuvių mokslo draugija vykdė lietuvių tautinės kultūros ugdymo darbą. Atliko lietuvių kalbos ir jos tarmių, taip pat antropologinius, archeologinius, istorinius tyrimus, kaupė biblioteką, archyvą ir muziejinius eksponatus. Leido mokyklinius vadovėlius.

1938 m. lenkų valdžia draugiją uždarė. Draugija atkūrė savo veiklą 1939 m. Lietuvai atgavus Vilnių. 1940 m. visas draugijos sukauptas turtas buvo perduotas Lituanistikos institutui, po to – Lietuvos mokslų akademijai. Vėliau Lietuvos mokslų akademija didžiąją eksponatų dalį perdavė Lietuvos istorijos ir etnografijos muziejui, didžiąją dalį numizmatikos – Dailės muziejui.

## Nuorodos
* L. Gerulis (Liudas Gira). Lietuvių mokslo draugija ir jos įsteigimas
Kulautuvos seniūnija

**Kulautuvos seniūnija** – administracinis-teritorinis vienetas Kauno rajono savivaldybės šiaurės vakaruose, Aukštaitijos etnografiniame regione, sutampantis su Kulautuvos miestelio ribomis.

## Geografija

Seniūnija įsikūrusi dešiniajame Nemuno krante, ji užima 282 ha plotą, iš jų 30 proc. užstatyti plotai, 17 proc. – miškai, 10 proc. – žemės ūkio naudmenos. Šiaurės rytiniu pakraščiu eina kelias , į miestelį eina kelias . Prie Nemuno yra Kulautuvos karjeras.

## Istorija

Seniūnija įkurta 1995 m. ar kiek vėliau. 2001 m. patvirtintas Kulautuvos herbas, kurį naudoja ir seniūnija.

|-
| 2009-09-01  || || || 1 miestelis (Kulautuva)
|-
| 2011 m.  || || 1425 || 1 miestelis
|-
| 2016-08-13  || || || 1 miestelis
|-
| 2021 m.  || || 1393 || 1 miestelis
|}

## Seniūnai
* Eglė Endrikaitė, 2010 m.
* Dalia Šiušienė, 2022 m.

## Seniūnaitijos

2009 m. įkurtos 9 seniūnaitijos:
* 1-oji seniūnaitija: Kulautuvos mstl. Mokyklos g., Žemaitės g., S. Nėries g., L. Giros g., Kranto g. nuo P. Cvirkos g. iki pabaigos, Akacijų al. nuo P. Cvirkos iki pabaigos, Pušyno g. nuo P. Cvirkos iki pabaigos, iš viso 148 gyventojai;
* 2-oji seniūnaitija: Kulautuvos mstl. P. Cvirkos g., L. Ivinskio g., St. Jasiūnaitės g., Kranto g. nuo St. Jasiūnaitės g. iki P. Cvirkos g., Akacijų al. nuo St. Jasiūnaitės iki P. Cvirkos g., Pušyno g. nuo S. Jasiūnaitės g. iki P. Cvirkos g., iš viso 211 gyventojai;
* 3-oji seniūnaitija: Kulautuvos mstl. Poilsio g.,iki St. Jasiūnaitės g., Akacijų al. Nuo Polisio g. iki St. Jasiūnaitės g., Pušyno g. nuo Poilsio g. iki St. Jasiūnaitės g., iš viso 144 gyventojai;
* 4-oji seniūnaitija: Kulautuvos mstl. Poilsio g., Augustausko g., Kranto g. nuo Liepų iki Poilsio g., Akacijų al. nuo Liepų g. iki Poilsio g., Pušyno g. nuo Liepų iki Poilsio g., iš viso 196 gyventojai;
* 5-oji seniūnaitija: Kulautuvos mstl. Liepų g., Demokratų g., Kranto g. nuo pradžios iki Liepų g., Akacijų al. Nuo pradžios iki Liepų g., Pušyno g. nuo pradžios iki Liepų g., iš viso 147 gyventojai;
* 6-oji seniūnaitija: Kulautuvos mstl. Kaštonų g., Lelijų g., Šermukšnių g., Klevų g., Miško I tako, Miško g. nuo Gluosnių g. iki Kaštonų g., Tulpių g. nuo Gluosnių g. iki Kaštonų g., iš viso 159 gyventojai;
* 7-oji seniūnaitija: Kulautuvos mstl. Kalno g., Bučionių g., Miško g. nuo Jučionių g. iki Gluosnio g., Tulpių g. nuo Jučionių g. iki Gluosnio g., iš viso 181 gyventojas;
* 8-oji seniūnaitija: Kulautuvos A. Maceinos g., Miško g. nuo Jučionių g. iki pabaigos, Tulpių g. nuo Jučionių g. iki pabaigos, SB „Kulautuva“, iš viso 84 gyventojai,
* 9-oji seniūnaitija: SB „Kernavė“, iš viso 251 gyventojas.

## Šaltiniai
Uluru

**Ajerso uola** (*Ayers Rock*) arba **Uluru** – Australijos viduryje (Uluru–Kata Čiutos nacionalinis parkas) esanti viena iš didžiausių Žemėje pavienių uolų. Jos ilgis – 3,8 km, užimamas plotas – 3,33 km². Aukštis – 348 m, nors lygumoje esančios uolos viršūnė iškilusi 862,5 metrus virš jūros lygio. Pasak geologų, šis smiltainio monolitas – tik milžiniško luito viršūnė. Kita jo dalis po žeme leidžiasi gilyn dar 6 kilometrus.

Uluru – tikras turistų traukos šaltinis. Vakare, saulei leidžiantis, Uluru bent kelis kartus keičia spalvas.

Pirmasis baltaodis (*William Christie Gosse*) užkopė ant uolos 1873-iais. Jis uolą pavadino *Sir Henry Ayers* – tuometinio pietinės Australijos premjero garbei. Ką reiškia aborigenų *Uluru* – nežinoma.

Aborigenams ši uola – dievų buveinė ir Sapnalaikio – pasaulio pradžios, kai formavosi žemė – reliktas. Šiuo metu žemės aplink Uluru vėl grąžintos aborigenams. Uola išvarpyta olų, kurių sienos išmargintos aborigenų piešiniais. Prie Uluru rasta archeologinių radinių, liudijančių, kad aborigenai čia gyveno prieš 40 tūkst. m., tačiau jų buitis ir tradicijos beveik nepasikeitė.

2019 m. spalio 26 d. Uluru uola buvo visiškai uždaryta. Turistams po šios dienos bandantiems įkopti į uolą bus taikoma teisinė atsakomybė. Uždarymo dieną Uluru pritraukė šimtus gerbėjų lipusių į uolos viršų paskutinį kartą.

## Nuorodos
Thor Heyerdahl

**Turas Hejerdalas** (angl. **Thor Heyerdahl**; 1914 m. spalio 6 d., Larvikas, Norvegija - 2002 balandžio 18 d., Colla Micheri, Italija) – žymus norvegų keliautojas ir mokslininkas antropologas. Kelių knygų autorius.

## Biografija

Turas Hejerdalas gimė nedideliame Larviko miestelyje pietų Norvegijoje.

Tyrinėjo senąsias Velykų salos civilizacijas, o 1953 m. apsilankė Galapagų salose. Iškėlė teoriją, jog salas apgyvendino inkai.

1937-1938 m. pirmoji ekspedicija į Fatu-Hiva (Polinezija) salą, kurioje praleido beveik metus.
1947 metais su plaustu Kon Tikis perplaukė Ramųjį vandenyną. Ši kelionė jį išgarsino visame pasaulyje.

Su plaustais iš papiruso Ra ir Ra-2 1969–1970 metais perplaukė Atlanto vandenyną. Bandė įrodyti, kad senovės egiptiečiai galėjo pasiekti Pietų Ameriką.

Turas Hejerdalas taip pat šlovę pelnė savo teorijomis ir archeologiniais tyrinėjimais Velykų ir Galapagų salose.
Volgos ir Dono upių srityse ieškojo vikingų pėdsakų.

Gimtajame mieste keliautojui pastatytas paminklas.

## Nuorodos

* Kon Tikio muziejus
* Biografija
* Ekspedicijos
* „Tigrio“ ekspedicija 
* National Geographic. Biografija
Alizée

**Alizė Lionė** (*Alizée Lyonnet*), mergaut. ***Alizė Žakotė*** (*Alizée Jacotey*, g. 1984 m. rugpjūčio 21 d., Ajače) – prancūzų popmuzikos atlikėja.

Alizée gimė 1984 m., Korsikoje. Nuo vaikystės mėgsta teatrą, šokius ir dainavimą. Būdama 15 metų, sudalyvavo televizijos laidoje „Graines de Star“, kur atliko žinomos prancūzų dainininkės Axelle Red dainą „Ma prière“ ir praėjo „žvaigždžių konkurso“ atranką. Šio pasirodymo metu ją pastebėjo Alizee motina, Mylène Farmer ir Laurent Boutonnat, kurie po keleto bandymų įrašų studijoje nusprendė jai patikėti dainą „Moi… Lolita“. Daina labai greitai susilaukė didelio pasisekimo. Po to, kai singlas pasirodė prekyboje, per mažiau kaip savaitę buvo išpirkta 1,5 mln. įrašo kopijų, singlas beveik pusę metų laikėsi tarp dešimt perkamiausių. 2001 m. lapkričio 17 d. Alizée gavo savo pirmąjį profesionalųjį apdovanojimą nuo Prancūzijos telekanalo „M6“, už nominaciją „Metų atgimimas“. Apdovanojimai vėliau sekė vienas po kito ir Alizée greitai išgarsėjo.

## Diskografija
* *[[Gourmandises]]*, 2000 m.
* *[[Mes Courants Électriques]]*, 2003 m.
* *[[Alizée En Concert]]*, 2004 m.
* *[[Psychédélices]]*, 2007 m.
* *[[Une Enfant Du Siècle]]*, 2010 m.
* *[[Blonde]]*, 2014 m.

## Nuorodos

* Oficiali dainininkės svetainė
*
La 5a Estación

**La Quinta Estación** – Ispanijos pop muzikos grupė iš Madrido. Sudaro: Natalia Jiménez (vokalas ir armonika), Ángel Reyero (gitara), Pablo Domínguez (gitara ir bosai). Nors grupė yra iš Ispanijos, didžiausias karjeros aukštumas pasiekė Meksikoje.

Grupės pavadinimas *La Quinta Estación* iš ispanų k. reiškia „Penktoji stotis“ arba „Penktasis metų laikas“.

Pirmasis *La Quinta Estación* albumas tapo populiarus Meksikoje kai viena jo dainų *¿Dónde Irán?* buvo panaudota telenovelėje *Clase 406*, rodytoje 2002 m. Po muzikinio turo po šalį, grupė nusprendė laikinai pasilikti. Tais pačiais metais jie atliko dainą *Voy a pasármelo bien* iš albumo *Primera toma*, o kita daina *Si yo fuera mujer* panaudota telenovelėje *Dame tu cuerpo*.

2004 m. vasarį *La Quinta Estación* išleido antrą albumą *Flores de Alquiler*, parduodamą tik Meksikoje. Pagrindiniu singlu buvo *El Sol No Regresa* – roko stiliaus daina su mariači trimitų muzika. Kitas šio disko singlas – *Algo Más*, parašytas pačios Natalijos ir susilaukęs didelio populiarumo ne tik Meksikoje, bet ir visoje Lotynų Amerikoje. Dainos videoklipas įrašytas viename iš Siudad de Mechiko barų senoviniu, juodai – baltu stiliumi. Trečiasis singlas – *Daría* taip pat pasiekė populiarumo aukštumas visame žemyne. Albumas tapo triskart auksiniu ir platininiu Meksikoje, auksiniu – Puerto Rike. Albumo dainos taip pat pateko į populiariausių dainų sąrašus ir Ispanijoje. Grupė laimėjo *Oye!* apdovanojimus kaip geriausia ispaniška muzikos grupė ir MTV Video apdovanojimą kaip geriausia nauja Meksikos grupė.

## Diskografija

* *[[Primera toma]]*, 2001 m.;
* *[[Flores de alquiler]]*, 2004 m.;
* *[[Acústico]], 2005 m;
* *El mundo se equivoca*, 2006 m.;
* *Caja especial, 2007 m.

## Singlai

* *Algo Más* („Kažkas daugiau“) video;
* *El Sol No Regresa* („Saulė nebesugrįš“) video;
* *Daría* („Atiduočiau“) video;
* *Niña* („Mergaitė“);
* *Tu peor error* („Tavo blogiausia klaida“);
* *Me muero*.

## Nuorodos
* La Quinta Estación oficiali svetainė ;
* .
Valdomas smūgis

**Valdomas smūgis** (*Controlled Impact Demonstration*, CID) – 1984 metais įvykdytas bendras NASA ir FAA projektas sudaužyti distanciniu būdu valdomą Boeing 720 keleivinį lėktuvą.

Dirbtinės katastrofos metu buvo surinkti duomenys apie įvykius katastrofą patiriančio lėktuvo viduje bei išbandyti nauji degalų priedai, kurie turėjo neleisti degalams užsidegti arba užtikrinti spartų liepsnos nuslopinimą. Didelės masės polimerų pagrindu sukurti priedai turėjo sudaryti nedegią plėvelę. Lėktuve buvo sumontuota speciali įranga, pašalinanti šiuos priedus iš degalų prieš pat jiems patenkant į variklius.

## Pasirengimas ir bandymas
1960 metais pagamintas Boeing 720 ilgai tarnavo mokomuoju lėktuvu, buvo jau atskraidęs daugiau kaip 20 000 valandų (54,000 skrydžių) ir galutinai susidėvėjęs. 1981 metais lėktuvas buvo perduotas CID programai. Rengiantis bandymui, prieš tai šiuo nuotoliniu būdu valdomu lėktuvu buvo atlikti 9 pakilimai, 13 nutūpimų ir apie 69 priartėjimų. Jų metu taip pat buvo tikrinama, kaip veikia degalų priedus šalinanti sistema.

Kad būtų lengviau stebėti deformacijas, lėktuvo šonai buvo nudažyti vertikalias dryžiais. Jo vidus buvo prisodintas keleivius imituojančių manekenų, įrengtos dideliu greičiu filmuojančios kameros.

Bandomasis lėktuvas pakilo nuo tako, apskrido ratą ir po devynių minučių buvo sudaužytas kitame, specialiai tam parengtame take. Sudužimui skirtame take buvo pristatyta betoninių polių ir kitų kliūčių. Visi kuro bakai buvo pripildyti iki viršaus, ir visi varikliai veikė nuo pakilimo iki sudužimo. Lėktuvo šasi buvo įtraukta.

## Rezultatai
Pagal pradinį planą, lėktuvas turėjo susiliesti su žeme korpusu, tačiau jis pasviro ir atsitrenkė sparnu. Kilo didelis gaisras, kurį užgesinti pavyko tik po valandos. Taigi naujo kuro bandymus galima laikyti visiškai nepasisekusiais, tačiau įvairūs kiti surinkti duomenys laikomi reikšmingais.

Ekspertai nustatė, jog tokią avariją būtų išgyvenę maždaug ketvirtis lėktuve buvusių keleivių. Priekinės kabinos keleiviai evakuacijai turėjo 15, užpakalinės – 33 sekundes, nors dalį to laiko saloną buvo užpildę nepermatomi tiršti dūmai.

## Vėlesni bandymai
2012 metais pažintines laidas kurianti firma Discovery channel Meksikos dykumoje panašiai sudaužė už 450 000 dolerių nusipirktą atitarnavusį Boeing 727. Meksikos valdžia reikalavo, jog dalį kelio lėktuvą pilotuotų žmogus, nes jis pakilo iš įprastinio oro uosto ir kurį laiką skrido virš apgyvendintų vietų. Lėktuvą į orą pakėlęs pilotas bei keli jį lydintys keleiviai vėliau iššoko su parašiutais. Buvo nufilmuota daug leidėjui svarbių vaizdo įrašų. Filmavo tiek kameros lėktuvo viduje, tiek ir lydintys sraigtasparniai iš išorės. Šios avarijos metu būtų išlikę daugiau keleivių, saugiausios vietos būtų buvę lėktuvo gale.

## Nuorodos
* 

## Šaltiniai
Nemiga

**Nemiga** (; insomnija) – miego sutrikimas, pasireiškiantis negalėjimu užmigti ir neišsimiegojimo pojūčiu atsibudus.

Dažnai kenčiantys nuo nemigos asmenys skundžiasi išsekimu ir greitu nuovargiu, dirglumu, mieguistumu, nesugebėjimu sutelkti dėmesio ir atminties suprastėjimu, dėl ko sumažėja darbo, mokymosi našumas, pablogėja informacijos įsisavinimas, padidėja rizika susižaloti darbe, padaryti autoavariją.

Miego sutrikimų patiria apie 20–35 % žmonių. Dažniau pasitaiko moterims, taip pat vyresniems nei 60 metų žmonėms (apie 1,5 karto dažniau).

Nemiga skirstoma į pirminę, kai nėra akivaizdžios identifikuojamos priežasties, ir antrinę, su galima įvardinti priežastimi. Pirminė nemiga atsiranda dėl psichologinių priežasčių, antrinė – dėl aiškiai nustatomų priežasčių (pavyzdžiui, ligos).

## Klasifikacija
Pagal pobūdį, nemiga skirstoma į:
* trumpalaikę, pasireiškiančia sutrikusiu miegu ne daugiau nei kelias savaites; tokią nemigą patiria daugelis žmonių dėl rūpesčių ar situacinio miego atidėliojimo (pvz., išvykus į kitą laiko juostą);
* stiprią, kai žmogus nekokybiškai miega nuo trijų savaičių iki pusės metų;
* chronišką, sunkiausią forma, kai nemiga kankina beveik kasnakt bent mėnesį, kartais ilgiau.

## Priežastys

Priežastys gali būti įvairios: miego apnėja, somatinės ir kitos ligos, fizinis skausmas; vaistų (antidepresantų, dažnas migdomųjų, nuskausminamųjų, dietinių piliulių vartojimas) poveikis; virškinimo sutrikimai.

Miegą sutrikdyti gali padidėjęs stresas, nerimas, alkoholis, nikotinas, kofeinas.

Kartais nemiga skundžiasi ir visiškai sveiki, tačiau pervargę ar dėl kažkokių priežasčių susijaudinę žmonės. Ypač dažnai tai pasitaiko dirbantiems protinį darbą, nes daugelis neracionaliai panaudoja savo jėgas. Nemiga atsiranda geriantiems daug stiprios kavos, bei arbatos ar energiniais, alkoholiniais gėrimais piktnaudžiaujantiems žmonėms. Šie gėrimai, neskaitant alkoholio, žvalina tik kurį laiką, tačiau nepašalina nuovargio. Tačiau alkoholis irgi nepadeda kietai užmigti organizmui.

Blogi miego įpročiai gali išderinti hormono melatonino gamybą. Melatonino gamybą skatina tamsa, o labiausiai lėtina mėlynoji šviesa, sklindanti iš išmaniųjų įrenginių ir televizoriaus ekranų. Pernelyg vėlyvas sotus vakarieniavimas ar fizinio aktyvumo trūkumas gali būti viena iš nemigos priežasčių. Nemigą sukelti gali ir negalėjimas prisiderinti prie aplinkos (per šalta, per karšta, šviesos, triukšmo tarša).

Nemažą dalį lėtinės nemigos atvejų lemia psichikos sutrikimai, pavyzdžiui, potrauminio streso sindromas ar depresija.

## Išnašos
Lėteniai

**Lėteniai** (arba ***Leteniai***) – kaimas Mažeikių rajono savivaldybėje, 3 km į rytus nuo Tirkšlių. Kaimo centre išlikusios 3 senovinės klėtys, kurių viena pastatyta 1820 metais.

## Gyventojai

## Galerija

Kryzius Leteniu k. 2006-08-02.JPG|Kryžius pakeliui į Užlieknę
Kryzius Leteniuose 2006-08-02.JPG|Cementinis kryžius (past. 1904 m.) Lėtenių k.
Kletis, past . 1820 Leteniuose 2006-08-02.JPG|Klėtis. Virš vidurinių durų staktos yra įrėžti jos pastatymo metai – 1820
Kleties metai Leteniu k., 2006-08-02.JPG


## Šaltiniai

*
Voveriai (Mažeikiai)

**Voveriai** – kaimas Mažeikių rajono savivaldybėje, 4 km į šiaurės rytus nuo Tirkšlių, apie 0,5 km nuo Mažeikių miesto pietinės ribos, Ventos kairiajame krante. Per kaimą praeina pietinis , vakariniame pakraštyje – kelias , stovi Mažeikių (Tirkšlių) tiltas. Seniūnaitijos centras. Įsikūrę sodai. 

## Istorija

Voverių kaimas Viekšnių seniūnijos inventoriuje pirmą kartą paminėtas 1665 m. 

XX a. antroje pusėje kaime buvo likę nedaug sodybų. 1990 m. buvo parengtas planas čia įkurdinti miškininkų gyvenvietę, perkelti Mažeikių miškų urėdijos administraciją ir gamybinę bazę. Bet šis planas liko neįgyvendintas. Buvusio „Jaunosios gvardijos“ kolūkio žemėse suformuota apie 60 sklypų individualioms statyboms. Ilgainiui priemiestinėje gyvenvietėje įsikūrė ir daugiau naujakurių.

2025 m. naujai sukurtas Voverių herbas.
## Gyventojai

## Šaltiniai

*
Troba

**Troba** (žemaitiškai: *truoba*) – žemaičių gyvenamas namas.

Tradicinės žemaičių trobos masyvios, dažniausiai su dviem galais, kuriuose įrengtos patalpos. Vienas galas vadinamas prastąja troba, kurioje yra virtuvė ir geroji troba, o kitame gale paprastai būna 4 patalpos: alkieriukas, kamaraitė, priešinė ir lunginė. Trobos viduryje, tarp abiejų galų, yra atskira patalpa, kuri vadinama kaminu. Stogas dažniausiai keturšlaitis, seniau buvo dengiamas šiaudais ar skiedromis, vėliau, tarybiniais metais, uždengtos šiferiu.

## Istorija

Manoma, troba susidarė iš senovės gyvenamojo namo su atviru židiniu – numo. XVI a. troba buvo vienos patalpos su moliniu kaminu. XIX a. sudėtingesnio plano, 3–4 skersinėmis sienomis į 2–5 dalis padalytoje troboje buvo nuo 5 iki 15 (dažniausiai 4–12) patalpų, 2/3 jų šildomų. Kaip ir nume, trobos viduryje buvo atviras židinys, vėliau jis virto erdvia virene arba kaminu: čia atviroje ugniavietėje arba ant plytų viryklės (mūralio) virtas valgis, rūkyta mėsa. Virenės šonuose esančios priemenės skyrė trobą į 2 galus.

## Puošyba

Žemaičių trobos turi mažiausiai puošmenų, lyginant su kitomis etnografinėmis sritimis. Trobų išorinės architektūrinės visumos kompozicija yra aiški ir paprasta. Sienų plokštumų vertikaliniai apkalai gerai derinasi su monumentaliomis keturšlaičių, čiukurinių, rečiau pusskliautinių stogų plokštumomis. Žemaičių trobų išorinį vaizdą daugiau charakterizuoja tradiciniai proporciniai stogų ir sienų santykiai, kuriuose stogų plokštumos projekcijoje dažniausiai užima 2/3 viso pastato aukščio. Paprastesni ir žemaitiški prieangiai. Tačiau žemaičių lėkių įvairovė ir jų gausumas pralenkia aukštaitiškuosius.

## Šaltiniai
Aaliyah Dana Haughton

**Aaliyah Dana Haughton** (žinoma kaip **Aaliyah**; 1979 m. sausio 16 d. – 2001 m. rugpjūčio 25 d.) – JAV R&B atlikėja ir aktorė.

## Diskografija

### Studijiniai albumai

## Singlai

## Nuorodos
* Oficialus Aaliyahos tinklalapis 
*
Jonaičiai (Mažeikiai)

**Jonaičiai** – kaimas Mažeikių rajono savivaldybėje. Yra kaimo kapinaitės, prie vieškelio – kopyltėlė.

## Gyventojai

## Šaltiniai

*
Bud Abbott

**William Alexander „Bud“ Abbot** (1897 m. spalio 2 d. Niu Džersis – 1974 m. balandžio 24 d.) – amerikiečių aktorius, prodiuseris ir komikas.
Jis gimė Niu Džersio valstijoje, su pramogų verslu susijusioje šeimoje.

Buvo susituokęs su Betty su kuria išgyveno kartu net 55 metus. Turėjo du vaikus.

Senatvėje jis sirgo epilepsija ir mirė nuo vėžio.
Tvartas

**Tvartas** – ūkinis pastatas gyvuliams laikyti.

Istoriniuose šaltiniuose tvartai (kūtės, gurbai) minimi nuo XVI a. Tvartų dydis priklausė nuo gyvulių skaičiaus ir ūkio dydžio. Didesniuose ūkiuose kiekvienai gyvulių rūšiai būdavo statomi atskiri tvartai (kiaulidė, arklidė, karvidė, vištidė, avidė), o tvartų galuose būdavo pristatomos daržinės pašarui laikyti. Pietryčių Lietuvoje, kur vyravo smulkūs ūkiai, tvartai dažnai statyti po vienu stogu su gyvenamuoju namu.

Tvartų pamatai paprastai aukšti, iš akmenų, surištų cemento arba kalkių skiediniu su žvyru. Sienos iš molio arba apvalių rąstų, kampuose suleistų į sąsparas. Dvarų tvartai statyti iš plytų, akmenų. Vietoj lubų paprastai dėtos kartys, ant kurių kraudavo šiaudus ir šieną. Tvartų stogai paprastai šiaudiniai, keturšlaičiai, nuo XX a. pradėti statyti dvišlaičiai, čerpiniai arba skiedriniai, plačiomis pastogėmis. Senieji tvartai būdavo belangiai arba su mažais langeliais. Karvėms ir arkliams durys didelės, dvivėrės, o kiaulėms ir avims – mažos, vienvėrės.

Tarybiniais metais paplito plytiniai, dvišlaičio stogo tvartai, kurie kolūkiuose būdavo mechanizuoti, gyvuliai išskirstyti po atskirus pastatus. Namų ūkių tvartuose paprastai būdavo laikomi keli gyvuliai, tvartai sujungiami su daržinėmis.

## Šaltiniai
Inuitai

**Inuitai** ( – „žmonės“) – grupė kultūriškai panašių Arkties tautų, artimų savo kultūra ir kalba.

Žodis *inuit* inuktito kalba reiškia 'žmonės', o *inuk* 'žmogus inuitas'. Inuitų kalbos priskiriamos eskimų-aleutų kalboms.

## Gyvenama teritorija

Inuitai gyvena:
* JAV – Aliaskoje,
* arktinėje Kanados dalyje – Šiaurės Vakarų teritorijoje, Nunatsiavute, Nunavike, Nunavute, Nunatukavute,
* Grenlandijoje
* Rusijoje – Sibiras.

## Nuorodos
Senegalas (upė)

**Senegalas** (pranc. *Sénégal*) – upė Vakarų Afrikoje.

Senegalo upė susidaro iš sutekėjusių Bafingo (*Bafing*) ir Bakojaus (*Bakoyeir*) upių, kurios prasideda Futa Džalono plynaukštėje (*Fouta-Djalon*) (Gvinėja).

Senegalas teka į šiaurės vakarus, daugiausia lygumomis ir įteka į Atlanto vandenyną. Juo eina Mauritanijos – Senegalo siena.

Senegalas sudaro apie 1 500&nbsp;km² deltą. Didžiausi jo intakai: Falemė (*Faleme*), Karakoras (*Karakoro*), Gorgolas (*Gorgol*).

Upės debitas nuo 5 m³/s (gegužės mėnesį) iki 5000 m³/s (rugpjūčio, rugsėjo mėnesį). Per potvynius Senegalas laivuojamas nuo Kajeso (*Kayes*) (888&nbsp;km), per atoslūgius – nuo Podoro (*Podor*) (283&nbsp;km). Senegalo vandeniu drėkinami laukai.

Didžiausi miestai prie Senegalo: Kajesas (*Kayes*), Sen Lui (*Saint-Louis*).

## Nuorodos
* Senegalo upės baseinas
Pagas

:: *Apie miestą žr. [[Pagas (miestas)]]*.

**Pago sala** yra Adrijos jūroje, į šiaurę nuo Zadaro, šiaurinėje Dalmatijoje, Kroatijos valsybėje. Plotas 256 km², ilgis iš šiaurės į pietus sudaro 60 km. Tai penkta pagal dydį sala Kroatijos pakrantėje ir viena iš ilgiausią kranto liniją turinčių Kroatijos salų. Iš viso saloje gyvena 7 969 gyventojai (2001).
Gruzijos vėliava

**Oficiali [[Gruzija|Gruzijos]] (''Sakartvelo'') vėliava**, *Penkių kryžių vėliava* – baltame stačiakampyje simetriškas raudonas su galais iki kraštų kryžius, aplink jį baltuose vėliavos kampuose keturi raudoni mažesni lygių galų kryžiai.

Atkurta 2004 m. sausio 14 d. po apytiksliai 500 metų. Tai viduramžių Gruzijos karalystės vėliava.

## Vėliavos istorija

"**Penkių kryžių vėliava**" buvo naudojama jau XIII amžiuje. Pagrindinis vėliavos elementas – Šv. Jurgio kryžius (dar naudojamas Anglijos vėliavoje), kuris vadinamas Gruzijos sergėtoju. Pagal heraldikos specialistą Giorgi Gabeskiria, keturi papildomi kryžiai pridėti valdant Jurgiui V, kuris išvarė mongolus. Tuo metu panaudotas Jeruzalės kryžiaus atitikmuo, kaip šventos žemės simbolis, kuris panašus į didelį kryžių apsuptą keturiais mažesniais.

1991 m. atsiskyrus nuo Tarybų Sąjungos, vėliavą pradėjo naudoti Gruzijos patriotai. Daugelis gyventojų norėjo atkurti šią vėliavą kaip šalies valstybingumo simbolį, bet Gruzijos parlamentas jos nepatvirtino. Prezidento Eduardo Ševardnadzės (*Eduard Shevardnadze*) iniciatyva buvo paliktas 1990 metų vėliavos variantas. Šią vėliavą, kaip opoziciją Eduardo Ševardnadzės vykdomai politikai, naudojo oponuojančios partijos.

2004 m. sausio 14 d. dabartinė vėliava galiausiai buvo patvirtinta parlamente ir formaliai įteisinta sausio 25 tuometinio prezidento Micheilo Saakašvilio.

## Ankstesnės Gruzijos vėliavos

### Nepriklausomos Gruzijos vėliava (1918-1921, 1990-2004)

1918–1921 Gruzijos respublika buvo patvirtinusi trispalvės vėliavos variantą (žr. dešinėje). Vėliavos autorius – Jakobas Nikoladzė – tapytojas. Sovietams okupavus Gruziją 1921 ir 1990 m. Lapkričio 14 d. tapus TSRS dalimi, vėliava buvo panaikinta.

### [[Gruzijos TSR]] (1921-1990)

Šiuo laikotarpiu buvo įteisintas vėliavos variantas adaptuotas pagal to meto TSRS esamų vėliavų pavyzdžius. Raudono lauko viršuje – žydra juosta, kairiame viršutiniame kampe tos pačios spalvos saulės motyve kūjis ir pjautuvas.
Lokvarkos ola

**Lokvarkos ola** () – ola Kroatijoje netoli Lokvės miesto. Ši ola atrasta 1912 metais, o 1932 buvo apšviesta. Tai leido pritraukti daug turistų. Olos gylis daugiau nei 220 metrų, o ilgis siekia 1200 metrus. Kol kas detaliai ištyrinėtos 5 ertmės. Ola susidarė karstinių procesų metu.

## Nuorodos

* Lokvarkos ola
Ekstraklasa

**Ekstraklasa** – aukščiausioji Lenkijos futbolo lyga. Dėl rėmimo sutarčių žinoma kaip **PKO Bank Polski Ekstraklasa**. Pagrindinis rėmėjas – PKO Bank Polski.

## Istorija

1918 m. Lenkija atgavo nepriklausomybę. 1919 m. įkurta Lenkijos futbolo federacija bei pradėtas organizuoti futbolo čempionatas.

1927 m. suformuota vieninga lyga. Iki 1962 m. varžybos vykdavo kalendoriniais metais (sistema pavasaris–ruduo), bet 1962 m. vasarą pereita prie Europai būdingos sistemos ruduo–pavasaris.

Pagal rėmėjus lyga vadinta:
* 2004 m. Idea Ekstraklasa
* 2005–2009 m. Orange Ekstraklasa
* 2011–2015 m. T-Mobile Ekstraklasa
* 2016–2018 m. Lotto Ekstraklasa
* nuo 2019 m. PKO Bank Polski Ekstraklasa

## Titulai

1921–2024 m. Lenkijos čempionais yra tapę 20 klubų, tarp jų sėkmingiausias – „Legia“ (15 titulų).

|-
| Legia Warszawa ||  || 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021
|-
| Gornik Zabrze ||  || 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988
|-
| Wisla Krakow ||  || 1927, 1928, 1949, 1950, 1951,[9] 1978, 1999, 2001, 2003, 2004, 2005, 2008, 2009, 2011
|-
| Ruch Chorzow ||  || 1933, 1934, 1935, 1936, 1938, 1952, 1953, 1960, 1968, 1974, 1975, 1979, 1989
|-
| Lech Poznan ||  || 1983, 1984, 1990, 1992, 1993, 2010, 2015, 2022, 2025
|-
| Cracovia Krakow ||  || 1921, 1930, 1932, 1937, 1948
|-
| Pogon Lwow ||  || 1922, 1923, 1925, 1926
|-
| Widzew Lodz ||  || 1981, 1982, 1996, 1997
|-
| LKS Lodz ||  || 1958, 1998
|-
| Polonia Bytom ||  || 1954, 1962
|-
| Polonia Warszawa ||  || 1946, 2000
|-
| Stal Mielec ||  || 1973, 1976
|-
| Slask Wroclaw ||  || 1977, 2012
|-
| Warta Poznan ||  || 1929, 1947
|-
| Zaglebie Lubin ||  || 1991, 2007
|-
| Garbarnia Krakow ||  || 1931
|-
| Jagiellonia Bialystok ||  || 2024
|-
| Piast Gliwice ||  || 2019
|-
| Rakow Czestochowa ||  || 2023
|-
| Szombierki Bytom ||  || 1980
|}

## Šaltiniai

## Nuorodos
* 
* RSSSF duomenų bazė
** Poland - List of Champions
** Poland Final Tables (1st and 2nd level)
* Samtlige mestre fra Polen (Foot.dk)
* 90minut.pl
Orange Polska

**Orange Polska** – Lenkijos mobiliųjų telekomunikacijų operatoriaus „PTK Centertel“ prekinis ženklas. „Centertel“ įkurta 1991 metais analoginio tinklo valdymui, vėliau kompanija sukūrė GSM tinklą „Idea“. Nuo 2005 metų kompanija naudoja „Orange“ prekinį ženklą.

## Nuorodos
*
Hiroshima Green Arena

**Hirošimos „Žalioji Arena“** () – universalus, tarptautinio lygio sporto, pramogų ir verslo kompleksas Hirošimos mieste Japonijoje.

Arena talpina 8000 žiūrovų. Joje vyko 2006 m. Pasaulio krepšinio čempionato grupės rungtynės.
2006 m. Izraelio ir Libano karas

**2006 metų Izraelio ir Libano karas** (Libane dar vadinamas **Liepos karu**, o Izraelyje **Antruoju Libano karu**) – 34 dienas trukęs karinis konfliktas tarp Hezbollah karinio sparno ir Izraelio kariuomenės, vykęs šiauriniame Izraelyje ir Libane.

Konfliktas prasidėjo 2006 m. liepos 12 d. ir truko iki rugpjūčio 14 d. (nors formali konflikto pabaiga laikoma rugsėjo 8-oji, kai Izraelis atšaukė jūrinę Libano blokadą). Izraelis karinius veiksmus pradėjo po to, kai Libano teroristinė organizacija Hezbollah įsiveržė į Izraelio teritoriją, nušovė 8 ir pagrobė 2 žydų kareivius.

Hezbollah karo metu apšaudė Izraelio miestus, nuo konflikto pradžios, liepos 12 d., į Izraelio šiaurinę dalį buvo paleista daugiau nei 2 tūkstančiai raketų – šimtai sužeistų ir dešimtys žuvusių Izraelio civilių. Izraelis į Hezbollah veiksmus atsakė jūros ir miestų blokada, bombardavimais, kurių metu sugriauta Libano miestų ir kelių infrastruktūra. Teigiama, jog bombarduotos tik tos vietovės, iš kurių buvo apšaudomas Izraelis, tačiau Hezbollah naudojama „gyvųjų skydų“ taktika pareikalavo šimtų Libano civilių aukų, ir tik mažos dalies pačių teroristų. Buvo naikinami Libano keliai ir tiltai, siejantys su Sirija, kadangi manyta, kad jais Hezbollah yra tiekiami ginklai.

2006 m. rugpjūčio 14 d. 8 val. ryto įsigaliojo paliaubos tarp Izraelio ir Hezbollah pajėgų. Šiame kare Libanas neteko 1,1 tūkst. žmonių, o Izraelis apie 150.

## Šaltiniai
Saitama Super Arena

**Saitama Super Arena** – universalus, tarptautinio lygio sporto, pramogų ir verslo kompleksas Saitama mieste, Japonijoje. Arena buvo atidaryta 2000 metais, jos aukštis – 66 metrai.

Arenos maksimali talpa yra 37 tūkst. žiūrovų. Priklausomai nuo susirenkančios publikos dydžio, arenos talpa gali būti pakoreguota perstumdant tribūnas, taip pasiekiant betarpiškesnį žiūrovų stebėjimą.

Dėl ypatingų savybių, kad areną galima greitai pertvarkyti kitokio pobūdžio varžyboms, ji buvo apdovanota *Business Week/Architectural Record Award*.

Arenos viduje veikia Džono Lenono muziejus, kuriame eksponuojami muzikanto daiktai.
Dažnai arenoje vyksta puroresu (japonų profesionalaus restlingo) varžybos.

Joje vyko 2006 m. Pasaulio krepšinio čempionato grupės rungtynės, taip pat finalinės rungtynės.

## Nuorodos
* Saitama Super Arena 
** http://www.taisei.co.jp/museum/index_e.html
Cork City FC

**Korko „City“** – Airijos futbolo klubas iš Korko.

## Istorija
1938–1939 m. Korke gyvavo klubas *Cork City*, vėliau žinomas kaip Cork Athletic FC.

Dabartinis Cork City klubas klubas įkurtas 1984 m. liepos 1 d., kadangi tuo metu buvo iširę du stipriausi pastarųjų dešimtmečių miesto klubai – Cork Hibernians ir Cork Celtic. „City“ iškart pateko į aukščiausiąją lygą. Pirmais sezonais klubo komanda žaidė nesėkmingai, 1984-1985 bei 1985-1986 metų sezonais komandai grėsė iškritimas į žemesnę lygą. 1987-1988 metų sezone komanda laimėjo *Munster Cup* taurę, kovojo Lygos taurės finale, lygoje užėmė 7 vietą. 1989 metais lygoje komanda vėl kovojo dėl išlikimo, tačiau pateko į FAI taurės finalą ir iškovojo vietą UEFA Taurių laimėtojų taurės varžybose. 1991 metais po sėkmingo sezono lygoje iškovota teisė atstovauti Airiją UEFA taurės varžybose.

1993 m. pirmą kartą laimėjo Airijos čempionatą ir dalyvavo UEFA Čempionų lygos atrankoje. 1994 metais iškovota antra vieta ir teisė dalyvauti UEFA taurės varžybose. 1995 metais iškovota Lygos taurė. 1997 metais iškovota *Munster* taurė bei FAI taurė.

## Pasiekimai

* ''Munster Senior'' taurė (15 kartų; 1988, 1990, 1991, 1992, 1993, 1994, 1997, 1998, 1999, 2000, 2001, 2002, 2003, 2004, 2005)

## Sezonai
; Pastarųjų metų sezonai

|}
Šaltiniai:

## Lietuviai
* Rimvydas Sadauskas, gynėjas 2017 m.
* Rokas Stanulevičius, saugas 2023 m.

## Išnašos

## Nuorodos
* Oficiali klubo svetatinė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė (Klubų įkūrimo datos)